በግንቦት 20 ድል የኢንዱስትሪ ሽግግር ጉዞው እየተፋጠነ ነው -ፕሬዚዳንቱ
ባለፉት 25 ዓመታት የተከናወኑ ተግባራትን የሚያሳይ ኤግዚብሽን በሚሊኒየም አዳራሽ ዛሬ ሲከፈት ፕሬዚዳንት ሙላቱ እንደተናገሩት ኢንዱስትሪ መር ኢኮኖሚን ለመገንባት የተያያዘው ጥረት ፍሬ እያፈራ ነው፡፡በድሉ ማግስት የአገሪቱን ዕድገት ለማፋጠን በርካታ ሥራዎች መሰራታቸውን ፕሬዳንቱ ጠቁመው በውጤቱም የህብረተሰቡን ተጠቃሚነት ማረጋገጥ ተችሏል ብለዋል፡፡ ይህንንም አጠናክሮ ማስቀጠል እንደሚገባ በመጠቆም፡፡አንዳንዶች ‹‹ትበታተናለች›› ቢሉም ሠላምና መረጋጋት ሰፍኖ ለዜጎችን መብትና ሁለንተናዊ ተጠቃሚነት ዕውቅና የሰጠ ህገ መንግስት መፅደቁን ፕሬዚዳንት ሙላቱ ተናግረዋል፡፡የግንቦት 20 ድል በአገሪቱ ሠላም፣ ዲሞክራሲና ልማት እንዲፋጠን ትልቅ መሰረት መጣሉን አስረድተዋል፡፡ የተጀመረው ልማት እንዲጠናከርና የአገሪቱ ዕድገት እንዲፋጠን ሁሉም የሚጠበቅበትን እንዲወጣ ፕሬዚዳንቱ አሳስበዋል፡፡ለ25ኛ ጊዜ የሚከበረው የግንቦት 20 በዓል በድቅድ ዘመኑ ለማሳካት የተቀመጡት ግቦች እውን እንዲሆኑም ህዝቡ ቃሉን የሚያድስበት ቀን እንሚሆን ተመልክቷል፡፡በኤግዚብሽኑ የተለያዩ አገልግሎት ሰጭና አምራች መንግስታዊና መንግስታዊ ያልሆኑ ድርጅቶች ተሳትፈዋል፡፡